Задачи по македонски јазик за периодот од 11.3.2020г. – 20.03.2020г. 9a и 9б одделение

* Да се напише писмена вежба на една од овие две теми:

1. Трепери љубов во срцето мое
2. Една моја авантура

Писмената вежба да се испрати на [rusevska@yahoo.com](mailto:rusevska@yahoo.com) најдоцна до 22.3.2020г.

* Наставна содржина: Условни зависносложени реченици

Повторуваме за она што сме го изучиле за да се надоврземе на новата наставна содржина:

* Што ја сочинува структурата на сложената реченица ?
* Како се делат сложените реченици според меѓусебниот однос на дел-речениците во нив?
* Која реченица се нарекува главна во сложената реченица?
* Кои зависносложени реченици ги изучивме до сега?

Прочитајте ја содржината на страна 35 од учебникот.

Прочитајте ги речениците и размислете од што произлегува дејството во главната реченица:

Ако научиш, ќе одиш на забава. Да послушаше, не ќе те казнеа.

Од примерите може да забележиме дека дејствата во главната реченица зависат од условите искажани во зависните реченици.

Зависните условни реченици го искажуваат условот под кој би се вршело (извршило) дејството во главната реченица.

Спореди ги условите искажани во речениците:

Ако дојдеш, ќе одиме кај него. (Ќе одиме кај него под услов да дојдеш.)

РЕАЛЕН УСЛОВ

Ако можеш да дојдеш, ќе одиме. (Ќе одиме, но мора да се исполни можноста ти да дојдеш.)

МОЖЕН УСЛОВ

Ако дојдеше, ќе одевме. (Дејството веќе завршило, не сум дошол па сме немале можност да одиме – нереално е.) НЕРЕАЛЕН УСЛОВ

Сврзници за условните реченици:

АКО, ДА, КОГА БИ

**Правопис**

Ако зависната реченица стои пред главната таа редовно се одделува со запирка, а ако стои по главната може да се оддели или да не се оддели со запирка.

Пример: Ако си упорен, ќе успееш. Ќе успееш ако си упорен.

Во прилог следува наставен лист со вежби кои откако ќе ги решите ќе ги испратите на [rusevska@yahoo.com](mailto:rusevska@yahoo.com) најдоцна до 22.3.2020г.

* Наставна содржина: Допусни зависносложени реченици

Повторуваме за она што сме го изучиле за да се надоврземе на новата наставна содржина:

* Што ја сочинува структурата на сложената реченица ?
* Како се делат сложените реченици според меѓусебниот однос на дел-речениците во нив?
* Која реченица се нарекува главна во сложената реченица?
* Кои зависносложени реченици ги изучивме до сега?

Прочитајте ја содржината на страна 36 од учебникот.

Прочитајте ги речениците и размислете што е искажано во зависните реченици.

**Иако  имаше забрана за излегување** , тој излезе надвор.

**И да ме поканат**, јас не одам на забавата.

Може да забележиме дека нагласените реченици допуштаат да се извршат дејствата во главната реченица. Поради тоа овој вид реченици се викаат **допусни реченици.**

**Сврзници:**

**ИАКО, МАКАР ШТО, ПОКРАЈ ТОА ШТО,ПРИ СÈ ШТО, И ДА и др.**

**Правопис**

Ако допусната реченица стои пред главната таа **редовно се одделува** **со запирка**, а ако стои по главната може да се оддели или да не се оддели со запирка.

Во прилог следува наставен лист со вежби кои откако ќе ги решите ќе ги испратите на [rusevska@yahoo.com](mailto:rusevska@yahoo.com) најдоцна до 22.3.2020г.

**Доколку има нешто што не ви е јасно слободно прашајте ме на** [**rusevska@yahoo.com**](mailto:rusevska@yahoo.com)

**Пријатна работа ☺**

**Вашата наставничка Маја**